CELEX: 32018R0939
Language: lt
Date: 2018-06-26 00:00:00
Title: 2018 m. birželio 26 d. Komisijos įgyvendinimo reglamentas (ES) 2018/939, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [„Cidre Cotentin“ / „Cotentin“ (SKVN)]

3.7.2018   
            
            
               LT
            
            
               Europos Sąjungos oficialusis leidinys
            
            
               L 166/3
            
         KOMISIJOS ĮGYVENDINIMO REGLAMENTAS (ES) 2018/939
   2018 m. birželio 26 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [„Cidre Cotentin“ / „Cotentin“ (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:
   
               (1)
            
            
               remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Cidre Cotentin“ / „Cotentin“ paskelbta Europos Sąjungos oficialiajame leidinyje (2);
            
         
               (2)
            
            
               2016 m. lapkričio 16 d. raštu Prancūzijos valdžios institucijos pranešė Komisijai, kad pagal Reglamento (ES) Nr. 1151/2012 15 straipsnio 4 dalį ribotos atsakomybės žemės ūkiui (Earl), kurio adresas yra La Vallée des Pommiers, 17, bis hameau Les Mesles, 50340 Bricquebosq, ir ribotos atsakomybės bendrovei (Sarl), kurios adresas yra Cidrerie Le père Mahieu, 17, bis hameau Les Mesles, 50340 Bricquebosq, įsisteigusioms savo teritorijoje ir atitinkančioms tame straipsnyje nustatytas sąlygas pagal 2016 m. spalio 14 d. nutarimo dėl saugomos kilmės vietos nuorodos „Cidre Cotentin“ / „Cotentin“, paskelbto 2016 m. spalio 22 d. Prancūzijos Respublikos oficialiajame leidinyje, iki 2026 m. lapkričio 15 d. suteiktas pereinamasis laikotarpis. Per nacionalinę prieštaravimo procedūrą šie veiklos vykdytojai, kurie teisėtai prekiavo „Cidre Cotentin“ / „Cotentin“ nepertraukiamai bent penkerius metus iki paraiškos pateikimo dienos, pareiškė prieštaravimą;
            
         
               (3)
            
            
               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Cidre Cotentin“ / „Cotentin“ turi būti įregistruotas,
            
         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Cidre Cotentin“ / „Cotentin“ (SKVN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.8 klasei, pavadinimas.
   2 straipsnis
   Pagal 1 straipsnį suteiktai apsaugai taikomas pereinamasis laikotarpis, kurį Prancūzija, remdamasi Reglamento (ES) Nr. 1151/2012 15 straipsnio 4 dalimi, to straipsnio sąlygas atitinkantiems veiklos vykdytojams suteikė 2016 m. spalio 14 d. Nutarimu dėl saugomos kilmės vietos nuorodos „Cidre Cotentin“ / „Cotentin“ (SKVN), paskelbtu 2016 m. spalio 22 d. Prancūzijos Respublikos oficialiajame leidinyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. birželio 26 d.
      
         
            Komisijos vardu
         
         
            Pirmininko pavedimu
         
         Phil HOGAN
         
            Komisijos narys
         
      
   
   
      (1)  OL L 343, 2012 12 14, p. 1.
   
   
      (2)  OL C 39, 2018 2 2, p. 33.
   
   
      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).